Taqiqlangan dori vositalarini yurtimizga olib kirishga uringan shaxslar fosh etildi

Bojxonachilar tomonidan tarkibida psixotrop va giyohvandlik moddalari mavjud bo`lgan dori vositalarining respublikamizga noqonuniy olib kirilishiga doir navbatdagi bojxona qoidabuzarliklari fosh qilindi.
Jumladan, Toshkent shahar bojxona boshqarmasi “Keles” temir yo`l chegara bojxona posti xodimlari tomonidan “Almata-Nukus” xalqaro yo`lovchi poezdining yo`lovchilaridan biri, xorijiy fuqaroJ.R.ning yuklari tekshirildi. Bu haqda Davlat bojxona qo`mitasi axborot xizmati xabar bermoqda
Natijada, ushbu shaxsning yuklari orasida deklarasiyalanmagan hamda bojxona xodimining og`zaki so`rovida aytilmagan tarkibida giyohvandlik moddasi mavjud bo`lgan 50 dona “Tramadol lannaxer” nomlidori vositalarini bojxona nazoratidan yashirib olib kelayotgani fosh etildi.
Shuningdek, “Bosh pochtampt” tashqi iqtisodiy faoliyat bojxona posti xodimlari tomonidan fuqarolar Sh.O`. va V.N. nomiga xorijdan yuborilgan pochta jo`natmalari bojxona ko`rigidan o`tkazilganida,  bojxona deklarasiyasida ko`rsatilmagan tarkibida psixotrop moddasi bo`lgan 30 dona “Dexamol” hamda 20 dona “Fenazepam” nomli dori vositalari borligi aniqlandi.
Hozirda mazkur holatlar yuzasidan bojxona tekshiruvlari davom ettirilmoqda.